Hol (Buskerud)

For den tidligere Hol kommune i Nordland fylke, se Hol i Nordland.

Hol er en kommune som ligger i Hallingdal i Buskerud i Viken fylke. Kommunen ligger utenfor den historiske regionen Viken. Den grenser i nord til Lærdal, i nord og øst til Ål, i sør til Nore og Uvdal, og i vest til Eidfjord, Ulvik og Aurland.

Areal og befolkning
De fleste innbyggerne bor i tettstedene Hol () og Geilo () samt stedene Hovet, Ustaoset og Haugastøl.

Hol er en typisk fjellkommune der 91 % av arealet ligger over 900 moh. Hallingskarvet (1 933 moh.) er høyeste punkt i kommunen. Laveste punkt ligger på omkring 445 meter over havet. Hol er en av landets største hyttekommuner og turistdestinasjon med mange overnattingstilbud. På det meste kan det være over 40 000 mennesker i kommunen, med et innbyggertall på ca. 4500.

Kommunikasjoner
Bergensbanen går gjennom kommunen. Den følger hoveddalføret og har stasjoner på Geilo, Ustaoset og Haugastøl.

Riksvei 7 forbinder kommunen med Hardanger og Oslo. Riksveien østfra går gjennom kjente steder som veiknutepunktet Hagafoss, Kvisla, Geilo, Ustaoset og Haugastøl, før den fortsetter over Hardangervidda ned mot Vestlandet.

Fra Hagafoss går fylkesvei 50 vestover mot Aurland. Veien passerer kommunesenteret Hol og så Hovet før den kommer til Sudndalen og Strandavatn, som er siste utpost før høyfjellet.

Fra Hagafoss kan man fortsette østover ned Mogrenda og til Kleivi, som er på grensen til Ål. Der ligger også Kleivi næringspark.

Fra Geilo går fylkesvei 40 mot Kongsberg. Veien går gjennom hyttegrenda Kikut før den fører ned i Skurdalen og videre til bygda Dagali.

I bygda Dagali ligger Dagali lufthavn.

Politikk

Se også utfyllende artikkel: Kommunestyrevalg i Hol.

Kommunestyrevalget 2023

Tusenårssted
Kommunens tusenårssted er Hallingskarvet. I forbindelse med markeringen av dette arrangerte kommunen en utstilling med lokale utstillere, deriblant Hol fotoklubb. Musikkverket «Hallingskarvet», komponert av Lars Inge Tverberg og tilegnet tusenårsstedet, ble fremført, og Arne Næss, som hadde hytte på Hallingskarvet, holdt et foredrag.

Severdigheter

Andre severdigheter
 Gamlegarden på Løyte
 Hol Bygdemuseum
 Hol kirke
 Geilo kulturkyrkje
 Fekjo kulturminnepark

Natur

Verneområder 
Verneområder i Hol kommune (alfabetisk):

 Branden naturreservat, opprettet 13. desember 2001, 882 da
 Fødalen landskapsvernområde, opprettet 15. mai 1992, 102 822 da
 Grothovdmyran naturreservat, opprettet 26. april 1996, 1 473 da
 Hallingskarvet nasjonalpark, opprettet 22. desember 2006, 451 611 da
 Hardangervidda nasjonalpark, opprettet 10. april 1981, 3 444 758 da
 Hovsfjorden naturreservat, opprettet 28. juni 1985, 600 da
 Nedre Flyvatn naturreservat, opprettet 28. juni 1985, 3 001 da
 Skaupsjøen/Hardangerjøkulen landskapsvernområde, opprettet 10. april 1981, 553 747 da

Kjente personer fra Hol kommune 
Pål Olson Grøt (1812 – 1906), rosemaler 
Sander Røo (1816–1893), bonde og tradisjonsbærer
Olav Sletto (1886-1963), forfatter og lærer
Lars Reinton (1896-1987), landbruks- og lokalhistoriker
Guri Johannessen (1911-1972) stortingsrepresentant (Ap) 1957-1972 
Asle Sjåstad (1930-2009), alpinist 
Margit Hvammen Skogstad (1932-2010), alpinist
Magne Myhren (1937-2015), spelemann og filolog
Knut Bry (f. 1946), fotograf
Martin Hole (f. 1959), langrennsløper
Ådne Søndrål (f. 1971), skøyteløper, olympisk mester 
Nina Gäßler (f. 1975) terrengsyklist og verdensmester i roing (2004) 
Andreas Håtveit (f. 1986), freestyleutøver og vinner av X-Games
Håvard Bøkko (f. 1987), skøyteløper, olympisk mester.
Christoffer Fagerli Rukke (f. 1988), skøyteløper.
Hege Bøkko (f. 1991), skøyteløper
Vetle Sjåstad Christiansen (f. 1992), skiskytter og verdensmester
 Maria Tviberg (f. 1994), alpinist
Tiril Sjåstad Christiansen (f. 1996), freestyleutøver og vinner av X-Games

Referanser

Eksterne lenker 
 
 Hol kommunes hjemmeside
 Kommunefakta Hol kommune (Viken) - Statistisk sentralbyrå 
 
 Velkommen til Geilo - turistinformsjon
 Hol bygdemuseum
 Hol gamle kirke
 Dagali Museum
  Epost@visen – Hallingdal på nett
  Kultur i Hol på kart fra Kulturnett.no